Poul Christian Holst

Poul Christian Holst (født 21. januar 1776 i Røyken, død 7. august 1863 i Christiania) var en norsk embetsmann og statsråd 1814–1848.

Liv og virke 
Holst var sønn av presten Christian Holst, studerte først teologi, men skiftet studium og ble cand.jur. i København i 1798. Han arbeidet først i rentekammeret i København, men vendte hjem til Norge i 1806 som slottsfogd for Akershus slott og fogd for Aker og Follo. I 1813 var han konstituert amtmann i Akershus.

Han deltok ved stormannsmøtet på Eidsvoll (ofte kalt Notabelmøtet) den 16. februar 1814. Noen måneder samme høst var han konstituert som leder av 1. departement (finansvesenet), men uten å være medlem av statsrådet. Gjennom 1814 og i alle år fram til 1848 spilte han en sentral rolle i den unge norske staten. Holst ledet de avsluttende forhandlingene om Gjeldsoppgjøret med Danmark og fremforhandlet avtalen som løste Bodøsaken i 1821. Han var regjeringsmedlem fra 1822 til 1848; og i noen korte måneder i 1827 var han endog konstituert som Norges statsminister i Stockholm. 

Hans memoarer, Efterladte Optegnelser om sit Liv og sin Samtid, ble utgitt av den historiske forening i 1876, og regnes som et verdifullt bidrag til norsk historie. Holst var en av de fire første mottagerne av storkorset da St. Olavs Orden ble innstiftet i 1847. Han var også innehaver av Nordstjerneordenen og Borgerdådsmedaljen i gull.

Statsrådposter 
 Fra oktober til 18. november 1814 konstituert som sjef for Finansdepartementet uten å være medlem av statsrådet
 Fra 9. juli 1822; sjef for Kirkedepartementet
 Fra april 1823; ved statsrådsavdelingen i Stockholm
 Fra august 1824; sjef for Marinedepartementet
 Fra 28. juni 1825; også sjef for Kirkedepartementet
 Fra 16. september 1825; sjef for Justisdepartementet
 Fra september 1826; ved statsrådsavdelingen i Stockholm
 Fra september 1827; sjef for Justisdepartementet
 Fra august 1832; ved statsrådsavdelingen i Stockholm
 Fra august 1833; sjef for Justisdepartementet
 Fra juni 1836; ved statsrådsavdelingen i Stockholm
 Fra juni 1837; sjef for Kirkedepartementet
 Fra august 1837 til 21. januar 1838; også sjef for Justisdepartementet
 Fra september 1839; ved statsrådsavdelingen i Stockholm
 Fra 10. oktober 1840; sjef for Kirkedepartementet
 Fra september 1843; ved statsrådsavdelingen i Stockholm
 Fra september 1844; sjef for Kirkedepartementet
 Avskjed fra statsrådet 19. april 1848
 Fra oktober 1852 til 12. april 1853; konstituert som sjef for Revisjonsdepartementet

Verk 
 Poul Christian Holst, Efterladte Optegnelser om sit Liv og sin Samtid, side 121-131, Christiania, 1876 (Ebok fra bokhylla.no)

Referanser

Eksterne lenker 
 
 
  regjeringen.no: biografi
  Poul Christian Holst fra Norsk biografisk leksikon

Norske statsministre i Stockholm
Norske utdanningsministre
Norske finansministre
Norske revisjonsministre
Norske statsråder 1814–1884
Norske amtmenn
Fylkesmenn i Oslo og Akershus
Stormannsmøtet på Eidsvoll
Stortingsrepresentanter 1814
St. Olavs Orden
Medaljen for borgerdåd
Nordstjerneordenen
Alumni fra Københavns Universitet
Personer fra tidligere Røyken kommune
Personer fra Asker kommune